ENSIHOITAJAT: NEW YORK
SUURIA MUUTOKSIA
Lisa, tohtori Langer tässä.
Lisa, avaa silmäsi.
Hei, Lisa.
Viedään hänet CT-kuvaan.
En halua tuijottaa häntä tuollaisena. Sopiiko?
Viedään hänet kuvaan.
Heti kun kohtaus alkoi...
Huonoa tuuria.
Se muuttaa koko homman.
Grand mal -kohtauksen jälkeen ihminen on letarginen 12–24 tuntia.
Sitä on ihan kanttuvei.
Kasvain oli tässä. - Aivan.
Ei näy jälkiä infarktista eikä...
Leikkauksen kesto ja ilma päässä varmaan aiheuttivat sen.
Ilma aiheutti kohtauksen.
Ei mitään yllättävää. - Ei niin.
Selvä. Katsotaan tilanne huomenna.
Hyvä olla taas täällä kanssasi.
Palaan varamieheksi.
Tämä on rankka ala.
Kauanko Tylerilla kestää?
Mitä kauanko? - Kauanko Tylerillä kestää?
Sitä ei vielä tiedä.
Näetkö, miten kökköröinen se on?
Katso takaseinämää.
Valtimo on liian pieni tähän.
Kysymys kuuluu...
Voitko tehdä sen tästä reiästä? - Niin, vai paikkaanko tämän?
Tyler tarvitsee neljä yhteyttä.
Kaksi valtimoa, yhden laskimon ja yhden virtsanjohtimen.
Pelkään vuotoja.
Jos verisuoni vuotaa, seuraa verenvuotoa.
Saanko toisen puristimen?
Voi tulla veritulppia.
Minun pitää varmistaa, että leikkaus menee täydellisesti.
Isä luovutti pojalleen munuaisen, eikä virheisiin ole varaa.
Tämä pitää paikata ja kiinnittää uudelleen.
Ongelma on nimittäin siinä. Valtimon seinämä on auennut.
Katsotaan vielä. Huuhtelu.
En halua mitään tulppia, koska veri ei nyt virtaa.
Munuaisessa on kaksi valtimoa.
Olemassa oleva suoni on ohut, joten päävaltimo tukkeutui.
Tärkeää on huomata ongelmat.
Jos on epävarma, asia pitää korjata,
koska leikkaussalista ei voi lähteä toivoen parasta.
Leikkaussalista on lähdettävä varmana siitä,
että kaikki on kunnossa ja että munuaisen verenkierto toimii.
Hei. Olen MacKenzie, sairaanhoitaja. Lennän kanssasi.
Taisit kaatua pahasti.
Menin ihan nurin.
Kävelin nurmella, ja siitä astuin ajotielle.
Saatoit siis kompastua. - Kenties.
Onko pahoinvointia? - Ei.
Jos asiaan tulee muutos, kerro.
Onko hän parempi puoliskosi? - 55 vuoden ajan.
Jestas, sepä upeaa.
Yksi, kaksi, kolme.
Täydellistä.
Eli sinä vain kaaduit. Etkö ehtinyt ottaa käsillä vastaan?
En. - Sen näkee.
Menin hakemaan postin.
Heti kun astuin ajotielle, menin nurin.
Mukavaa lentoa. - Toivottavasti se on mukava.
55 vuotta. Voitko uskoa? Aivan uskomatonta.
Siihen pitää tähdätä. - Todellakin.
Lupaan pitää hänestä hyvää huolta.
Soitan heti kun laskeudumme.
Kiitos.
Ei mitään. - Turvallista matkaa.
Jos tulee huono olo tai tarvitset kipulääkettä, sano vain.
Tyler.
Tyler? Kuuletko minua? Avaa silmät.
Kuuletko minua? Vedä syvään henkeä.
Näet vanhempasi. Miltä kuulostaa?
Kuuletko minua? Avaa silmät. Noin.
Näetkö vaalean virtsan?
Se on hyvä homma.
Se on kypsää, hyvää virtsaa.
Bordeaux'ta? - Erittäin tanniinista.
Sitten yläkertaan.
Nähdään. Kiitoksia.
Äiti voi tulla tänne.
Poikasi toipuu. - Kiitos.
Hei, kaveri.
Hei, kultaseni.
Kuuletko minua? Äiti on tässä.
Hei.
Hän heräsi. Mikä meininki?
Katson viiltoa.
Jopas.
Hankimme sen peitoksi hienon tatuoinnin.
Paina kaasupoljinta. Paina, paina. Sinulla ei ole vielä ajokorttia.
Tämä on suuri hetki.
Tyler täyttää vuosia, menee naimisiin ja saa oman perheen.
Kaikki ne hetket ovat samalla viivalla päivän kanssa,
jona Tyler sai munuaisen isältään.
Hänet on ihan peitelty.
Annoitko munuaiselle nimen?
Mieti sille nimi.
Hän taisi sanoa: "Okei."
Selvä. - Rakastan sinua.
Hän sanoi saman.
Medic 66, 8-vuotias potilas Queensissa.
Potilas jäi katumaasturin alle.
Päävamma, mahdollinen kaulavamma. Potilaalla on kovat kivut.
Toinen akuuttipotilas tulossa naapurihuoneeseen.
Korvani!
Pahin pelkoni on astua huoneeseen ja nähdä lapseni pöydällä.
Joskus tulee soitto alueelta, jossa lapseni viettävät aikaa tai asuvat.
Vuosien aikana olen kehittänyt mekanismin toimia stressaavissa tilanteissa.
Haluan rentoutua.
Olet jo rento ja makuulla. Olet rento. Väsyttääkö?
Olisi kamalaa, jos lapseni tarvitsisi apua, eikä häntä voisi pelastaa.
Menemme CT-kuvaan viereiseen huoneeseen.
Äiti, tuletko mukaan? -Äitisi saa tulla mukaan.
Otamme kuvan pääsi sisältä.
Olen ollut sairaanhoitaja 19 vuotta.
Päivittäin näkemäni asiat -
saavat ymmärtämään, mikä todella on tärkeää.
Tiedän sen.
En joudu miettimään, onko työlläni väliä tai pitäisikö jatkaa.
Sitä ei tarvitse miettiä.
Äiti, jää tänne. - Olen tässä, Christian.
Yksi, kaksi, kolme.
Laskeudumme eteläpuolelle.
Perillä ollaan, Margaret.
Valmistaudu siihen,
että huone on täynnä ihmisiä, jotka kyselevät sinulta kaikkea.
Akuuttitiimi tutkii sinut ja varmistaa, että sinulla on kaikki hyvin.
No niin, sitten akuuttipuolelle.
Tässä on Margaret. Hän on 78-vuotias nainen.
Hän kaatui betonisella ajotiellään.
Hän ei saanut otettua käsillä vastaan.
Käsissä ei siis ole vammoja, mutta hän kaatui kasvoilleen.
Hänellä on nenän väliseinän verenpurkauma ja kovakalvonalainen verenpurkauma.
Hänellä ei kuitenkaan ole murtumia eikä epämuodostumia.
Margaret, juttelen nyt miehellesi.
Kerron, että pääsit perille turvallisesti. - Kiitos.
Ei kestä. Toivottavasti paranet pian.
Herra...
Soitan Bernardille saman tien.
Kenelle? - Hänen miehelleen.
Kerron, että vaimo pääsi perille turvallisesti.
Hei, täällä on MacKenzie Sky Healthistä.
Halusin vain sanoa, että vaimosi pääsi perille turvallisesti.
Hänestä pidetään huolta ensiavussa.
Akuuttitiimi tutkii häntä.
Ole hyvä vain.
Hyvin ystävällistä. Kiitos.
Hei sitten.
Vuonna 2015 äidilläni diagnosoitiin keuhkon adenokarsinooma.
Alussa oireet olivat hyvin lieviä.
Ei ollut selvää, mistä oli kyse.
Hänet kuvattiin, ja ensiavussa hänellä todettiin laajalle levinnyt syöpä.
Se ei ole yleistä. Yleensä se ei näy siten.
Elämäni kamalin päivä.
Äiti oli minulle kaikki kaikessa.
Näin hänen sielunkumppaninsa kärsivän hänen kanssaan.
Sitä oli vaikeaa mutta samalla upeaa katsoa.
He kestivät yhdessä paljon ja rakastivat toisiaan kovasti.
Peremmälle. - Hei vain.
Tohtori Macri tässä. Mikä vointi?
Anteeksi, olen tyttäreni kanssa. - Ei sitä tarvitse pahoitella.
Olet hänen isänsä. Miten päädyit tänne?
Minä pyörryin. Niin ei ole käynyt aikaisemmin.
Se johtui varmaan lääkityksestäni.
Loratsepaamista.
Selvä. Mihin käytät sitä?
Ahdistukseen.
Hän ei ole saanut nukuttua. Häntä väsyttää.
Hän on ollut ahdistunut.
Selvä. Tutkin sinut ja kuuntelen sydäntäsi.
Olet nyt paljon rennompi.
Sammutin monitorin. Se saattaa hermostuttaa.
Selvä. Kuulostaa hyvältä.
Olen nyt monessa vuorossa nähnyt -
paljon ahdistuksesta, masennuksesta ja paniikkioireista kärsiviä.
Monella ahdistusoireet alkavat lisääntyä.
Haluatko, että otan yhteyttä psykiatriin?
Haluaisitko jutella asiasta jollekulle?
Ajattelitko enemmän henkilökohtaista juttelua?
Ehkä.
Minustakin psykiatrin kanssa on parempi puhua kasvotusten.
Pandemian aikana moni siirtyi etätapaamisiin.
On aina mukavampi istua alas ja jutella kasvotusten.
Haluan varmistaa, että tällaiset potilaat saavat mahdollisuuden ammattiapuun.
Ne resurssit ovat kaikkien saatavilla.
Pandemia on vaatinut meiltä kaikilta veronsa. Meitä väsyttää.
Hienoa.
Kiitos. - Ei kestä.
No niin. Tyttöparka.
Voi näitä lapsia.
Koronatesti?
Niin.
Onko pakko? Ei minulla ole sitä.
Hän on suloinen.
Sattuuko mihinkään, Christian?
Naamaan.
Naamaan? - Naamaan ja jalkaan.
Paljon vai vähän?
10 on pahin kipu, 1 ei juuri mitään.
Kasi?
Siihen nähden näytät hyvältä. Taidat olla sitkeä tyyppi.
Halusin vain kertoa, että rakastan sinua.
Niin minäkin sinua.
Jos minulle käy jotain, rakastan sinua.
Rakastan sinua.
Niin minäkin sinua. - Ihan kamalasti.
Valutan hieman vettä kasvoillesi. Poistan pari hiusta.
Onko kylmää? Taitaa olla.
Onko se pelkkää vettä? - Pelkkää vettä.
Olet päivän rohkein pieni poika.
Valmista. Sain kaikki.
Onko parempi olo? - On.
Hyvä.
Hän kuvaili kipua kasiksi, mutta näemme molemmat saman.
Onko sinustakin kipuja vähemmän kuin tullessa?
Äiti?
Älä itke. Muuten minuakin itkettää.
En itkekään. -Älä itke.
Tiedän, että itket. Ei se haittaa.
Ei hätää, äiti. Olen kohta kunnossa.
Olet rakas. - Niin sinäkin.
Sanon aina, että hänen on pysyttävä alalla.
Hän on todella lahjakas.
Hän antaa paljon lapsille ja heidän perheilleen.
Arvostan sitä hänessä suuresti.
Avioeroprosessi on lapsilleni raskas.
Pandemia vei minut kauemmas perheestäni.
Se sai miettimään, miten voin viettää enemmän aikaa heidän kanssaan.
Sairaanhoitajien on oltava huolellisia.
Huolellisuutta voi hyödyntää missä tahansa liiketoiminnassa.
Niinpä perustin kuljetusyrityksen.
Se mahdollistaa lapsillemme tulevaisuuden.
Kaikki juontuu laatuaikaan.
Haluan saada lisää aikaa olla perheeni kanssa.
Ennen kaikkea muuta olen isä.
Tästä tulee surullista, koska olen tehnyt tätä niin kauan.
Mitä teet illalla? - Läksyjä.
Läksyjä?
Meillä on nyt psykaa.
Sain aiheeksi PTSD:n. Kerron, miten sen hoito on muuttunut.
Ennen se koski lähinnä sodasta palaavia sotilaita.
Aiemmin sitä kutsuttiin kranaattikauhuksi.
Palattuaan he kuulivat yhä aseiden ja pommien jylinää.
Ennen se koski vain sotilaita,
mutta siitä voivat kärsiä kaikki pahassa stressitilanteessa olleet.
Etenkin nyt koronaviruksen takia.
Mehän olimme koko ajan töissä.
On luonnotonta nähdä niin paljon kuolemaa.
Meille kaikille tulee PTSD.
Kukaan ei puhu siitä,
miten paljon keikat vaikuttavat psyykkiseen terveyteemme.
Pitää voida sanoa, ettei ole kunnossa.
Eräs potilaani West Villagessa kuoli yliannostukseen.
Toisella oli korona. Hän ja hänen vaimonsa kuolivat.
Löysimme heidät yhdessä.
Oli myös eräs ampumisen uhri. Tosi, tosi nuori. Hänkin kuoli.
Näen kamalia asioita joka päivä.
Nyt kun minulla on kotona pieni poika,
työllä on aivan uusi merkitys.
Olen kiitollinen päästessäni kotiin perheeni luo.
Aina on mahdollisuus, ettei selviäkään kotiin asti.
Ennen työni oli minulle kaikki kaikessa.
Työni oli minulle kuin toinen persoona.
Tuntui, että olin yhtä sen kanssa.
Nyt en enää tunne samoin.
Työ on kyllä osa minua, mutta se ei määrittele minua.
Minussa on niin paljon muutakin.
Hei, kulta. Miten vauva voi? - Ruokin hänet juuri.
Pitääkö räkää imeä vielä ennen nukkumaanmenoa?
Haluan hänen nukkuvan niin kauan kuin mahdollista.
Selvä. Halusin vain kysellä kuulumiset ja sanoa, että rakastan sinua.
Niin minäkin sinua. - Heippa.
On ikävää, kun hän on kipeä.
Ihan mahanpohjasta ottaa.
Mutta hän kasvattaa immuunipuolustustaan.
Hän on kunnossa, mutta...
On kurjaa, etten voi olla siellä.
Aina haluaisi olla parempi puoliso tai parempi äiti.
Haluaisin loihtia enemmän aikaa tyhjästä.
Sitä sitoutuminen on.
Olen kiitollinen, että olen terve ruumiiltani ja mieleltäni.
Saan kiittää siitä paljolti miestäni ja tytärtäni.
On ihmeellistä, millaisia tunteita tyttäreni minussa herättää.
Tunnen yhteyttä omaan äitiini.
Äitini on nyt niin läsnä kuin vain mahdollista.
Hitto.
Hei, rakas.
Anna isille pusu.
Pikku pusu.
Missä Mauricio on?
Siinä hän on!
Minulla on univajetta.
Toisen lapsen jälkeen se alkaa tuntua.
Olen nelikymppinen.
Olen tehnyt yövuoroja yli kymmenen vuotta.
Se alkaa näkyä terveydessä ja yleisessä fyysisessä kunnossa.
En tiedä, kauanko jaksan.
Huomenta. Stacy? - Se olen minä.
Hei. - Hei.
Ja sinä olet?
Veljeni Zaire. - Hei.
Tietosi olivat hyvin lyhyet.
Paastosit ramadanin takia. - Aivan.
Vieläkö paastoat? - Kahdeksan päivää.
Mutta kuka sitä laskee? - Jestas.
Pääni...
Tunsin painetta takaraivossa ja silmissä.
Katsoin peiliin ja hoin, että olen kunnossa.
Sydän alkoi hakata.
Soitimme ambulanssin, koska oloni heikkeni.
Tutkimme sydämen sekä testaamme elektrolyytit ja magnesiumarvot.
Varmistamme, etteivät oireet johdu niistä.
Tupakoitko? - En.
Etkä käytä alkoholia? - En.
Olen tosin toipuva addikti.
Selvä. Mistä olit riippuvainen, jos saan kysyä?
Crack-kokaiinista. - Selvä. Kauanko olet ollut kuivilla?
Neljä kuukautta. Retkahdin. - Sehän on hienoa.
Se on ilmiömäistä! Olen niin täynnä tätä.
Hienoa.
Itkettää vain enemmän. Kyyneleet virtaavat.
Tutkimme sydänlihasentsyymit, sydämen ja muun.
Varmistamme, ettei mitään jää huomaamatta.
Jos tulokset ovat hyvät,
voit mennä kotiin toipumaan jäähileiden kera.
Selvä. - Palaan pian.
Ei olisi tullut mieleenkään, että hän on toipuva addikti.
Niin suloinen ihminen.
Aina saa yllättyä.
En ole liian skeptinen. Yritän ajatella myönteisesti.
Pidän töissä yllä positiivista virettä.
Viime aikoina se ei aina ole onnistunut. Väsyttää.
Olemme kaikki paiskineet töitä ja tehneet uhrauksia.
Emme halua saavuttaa pistettä, jossa ei pysty antamaan kaikkeaan.
Kestävyys on ollut koetuksella.
Mikä tilanne?
Joshua, 17-vuotias mies. Useita ampumahaavoja.
Hän selviää. - Hän on taistelija.
Niin on. Niin on.
Josh käveli ulos sairaalasta.
Perhe pääsee lähtemään kaupungista.
Ajattelen näitä lapsia heidän astuessaan maailmaan.
On vaikea pysyä perillä kaikista.
Heidän kanssaan kokee elämää muuttavia hetkiä,
ja sitten jää miettimään, miten heidän kävi.
Kun kokee jotain traumaattista,
aivojen välittäjäaineet varmaan muuttuvat perinpohjaisesti.
Minun oloni ainakin muuttui.
Hengittäkää syvään.
Minua ei ahdista.
Olen selvästi ymmärtänyt, minkä tähden olen maan päällä.
Minun on oltava hyvä ihminen.
Ystävällinen. Nöyrä.
Joskus se on vaikeaa.
Se oli siinä. Hienoa. Kiitoksia.
Jos johtaja osoittaa heikkoutensa, hän tulee paremmaksi.
Hänellä saattaa olla pitkittynyt korona.
Koronasta saattoi jäädä jälkitauti.
Olen varovainen ulkona liikkumisen suhteen.
En ole ollut ravintolassa puoleentoista vuoteen.
Palaan pian.
Stacy. Hei. - Hei.
Labrat näyttävät hyviltä.
Magnesiumtaso oli normaali, samoin sydäntutkimukset.
Sinuna odottaisin vielä ainakin tämän nestelitran,
koska se auttaa paastoamisessa.
Sitten voit mennä, jos olo on parempi.
Olo on parempi, mutta haluan nesteitä, koska ajattelen...
Olen samaa mieltä. Tehdään siis niin. Minä valmistaudun kotiinlähtöön.
Kuinka kehtaat? - Niinpä.
Kymmenen minuutin päästä saan nukkua.
Miksi luojan tähden sinä sellaista tekisit?
Jotta voin tulla takaisin. - En tiedä, miten pystyt tähän.
Haluan vain sanoa, miten arvostan lääkäreitä.
Hoitajat, lääkärit ja koko tämä tilanne...
Teette tätä sydämellä, ette pelkän työn vuoksi.
Minusta...
On tärkeää, miten kärsivistä välitetään.
Kiitos. Onpa mukava päätös vuorolle. Oli hauska tavata teidät.
Samoin. Muista levätä. - Samat sanat.
Teen niin.
Kun tekee tällaista työtä,
oppii arvostamaan elämää ja sitä, mitä on. Ainakin minä.
Olen kiitollinen kaikesta, mitä minulla on.
Nyt tunnen sen entistä selvemmin.
Kuulin juuri.
Hän heräsi.
Hän oli sokea. - Tiedän.
Hän aloittaa kuntoutuksen. - Hienoa.
Entä nyt? - Kaksi.
Aiemmin hän ei erottanut sormia. - Katso.
Ei, tämä on keltainen.
Hän näkee värit. - Niinpä.
Luoja. - Hän näkee käsineet.
Kyllä. Nyt näen. - Hän kääri hihansa.
Pitelen sitä. - Pärjäät hienosti.
Hän tarttui siihen.
Oikeassa ranteessa on kello.
Minähän sanoin, että näkö palaisi.
Palaisi? Se on entistä parempi.
Järjetöntä.
Tuliko hän? - Hei.
Hei. - Kuulin hyvät uutiset.
Voi taivas. - Onko se totta?
Mitä kuuluu? - Onko se totta?
Minä...
Olet sinisissä. - Niin olen.
Näetkö kasvoni ensi kertaa?
Sinulla on lasit. - Niin on.
Tämä ei ole... Näen huulesi.
Niin.
Montako sormea? - kaksi.
Montako sormea?
Yksi. - Aika hyvä.
Sano, kun näet valon.
Nyt. - Oikea silmä palautuu.
Ihan varmasti.
On todella hyvä uutinen,
että näin varhaisessa vaiheessa näet värejä ja hyvin vasemmalla.
Oikea palautuu aikanaan.
Kasvain puristi oikeaa silmää paljon enemmän kuin vasenta.
Se vie aikansa.
Hermot paranevat millin päivässä.
Siinä menee monta päivää.
Selvä. Hän teki hyvää työtä. - Hän on hyvä tyyppi. Ja kirurgi.
Näköhermot alkavat palautua.
Ne eivät vielä ole... Tilanne paranee nopeasti.
Olin harmissani, kun heräilit.
Pitää odottaa, mutta olemme kaikki kärsimättömiä.
John käski olla kärsivällinen. Hän oli oikeassa.
Näöstä ei tule täydellinen, mutta kyllä se...
Kunhan näen söpöt kasvosi, se riittää.
Hän näkee minut täydellisesti. Varmaan paremmin kuin vaimoni.
Häneltä jää paljon näkemättä.
Ei ymmärrä, mitä hänellä on.
Voi sentään. Olet paras.
Olin luopumassa toivosta. Luulin, että jäisin sokeaksi.
Mutta eilen... Pitää olla positiivinen -
ja uskoa muihin, vaikkei uskoisi itseensä.
Jumala antoi sinulle kyvyn pelastaa henkiä.
Muista joka päivä, että olet tehnyt osasi muiden hyväksi.
Me teemme parhaamme. - Niin teette.
Älä luovu toivosta. Maailma on yhä hyvä.
Kuntoutus kestää kolme viikkoa. Sen jälkeen näet entistä paremmin.
Pärjäät hienosti. Olemme iloisia.
Rakastan teitä. - Samoin.
Jatka samaan malliin.
Näen sinut.
Niin minäkin sinut. Kiitos sanoistasi.
Kiitos paljon.
Kauneinta, mitä potilas on sanonut. - Uskomaton ihminen.
Aseet tulevat yhteisöömme ja riistävät meiltä nuoremme.
En halua haudata toistakin lasta.
Toivon puute yhteisöissä johtaa usein väkivaltaan.
Meidän on puututtava aseongelmaan ja samalla toivon puutteeseen.
Chen ja minun työ -
aseväkivaltaan puuttumiseksi on vienyt minut paikkoihin,
joihin en opiskelijana koskaan ajatellut joutuvani.
Haastava keskustelu.
Olen ollut Valkoisessa talossa -
ja kongressissa yrittämässä saada aikaan lakimuutoksia.
Menemme kuulemma lounaalle. - Aivan.
Kunpa en olisi nähnyt poikani kuolevan.
Pelkään, että niin voi käydä uudestaan. - Niin.
Minulla on kolme lasta, kaksi teiniä. Pelkään aina kun he...
Pelkään sen toistuvan.
Annan yhteystietoni tulevaa varten.
Saan tästä toimijuuden, voiman ja toivon tunnetta.
Emme halua olla pelkkiä kirurgeja,
jotka poistavat luodit ja palauttavat takaisin kaduille.
Haluamme myös selvittää, miten voimme saada aikaan muutoksen.
Voin yhdistää osaan kasvot.
Ja koska olen pediatri, se tarkoittaa, että lapsi ei selvinnyt.
Se sattuu meihin kaikkiin.
Alan vasta ymmärtää, miten se sattuu minuun -
ja miten se vaikuttaa elämänkatsomukseen.
Tunnen asian kiireellisyyden ja historiallisen hetken painon.
Lapsiamme teurastetaan.
Ensimmäistä kertaa -
amerikkalaisten lasten yleisin kuolinsyy on aseväkivalta.
Rakastan tätä maata -
ja olen kiitollinen kaikesta, mitä se on tarjonnut minulle ja perheelleni,
mutta en halua jättää sitä lapsilleni.
Erästä teiniä ammuttiin.
Päästyäni kotiin minulle soitettiin lähes joka tunti.
Eikö tarvitse mennä? - Ei, ellei jotain tapahdu.
Pikku tyttöni!
Ihana nähdä häntä.
Rakastan sinua kamalasti.
Sieltä hän tulee.
Mitä kuuluu? Miten voit?
Millainen olo? - Hyvä.
Parempi?
En voi liikkua. - Ei se mitään. Minä tulen lähemmäs.
Minunkin on vaikea liikkua.
Eikö Grod olekin hyvä?
Nimesimme munuaisen Grodiksi.
Täydellinen nimi.
Tohtori Grodsteinin mukaan.
Rakastan sinua. - Niin minäkin sinua.
Joka päivä valmistautuessani töihin kuuntelen uutiset.
Kuulen masentavia tarinoita rikoksista ja sodista.
Sitten tulen töihin ja näen kaikki nämä ihmiset,
joka vaarantavat oman henkensä auttaakseen muita.
Me huolehdimme sinusta.
Se vahvistaa uskoani ihmisiin.
Sinulla taitaa olla nestehukkakin.
Kuule, en voi nyt jäädä osastolle, joten...
Se ei kyllä ole mikään syy. - Tiedän.
Yksi, kaksi, kolme.
Melkein valmista.
Perjantain lahja. Vai mitä?
Antropologi Margaret Mead sanoi,
että ensi merkki sivilisaatiosta oli parantunut jalka.
Murtuneen jalan paraneminen tarkoitti, että joku sitoi jalan, ruokki ja suojeli.
Auttoi häntä paranemaan.
Sivistynyt yhteiskunta suojelee loukkaantuneita ja huolehtii heistä.
Sitä varten olemme täällä. Huolehtimassa toisistamme.
Medic 99, ammuskelu Vinegar Hillissä Brooklynissä.
Kaksi loukkaantunutta. Toistan, kaksi.
Voi luoja, taasko?
LUOVUTUSSYDÄN
SYDÄMENSIIRTO KÄYNNISSÄ
HALUAMME OMISTAA OHJELMAN POTILAILLE JA HEIDÄN PERHEILLEEN -
SEKÄ TERVEYSALAN AMMATTILAISILLE, JOTKA JAKOIVAT TARINANSA KANSSAMME.
Tekstitys: Saara Lindström